Document ID: 31993R1989

ΚΑΝΟΝΙΣΜΟΣ (ΕΟΚ) αριθ. 1989/93 ΤΟΥ ΣΥΜΒΟΥΛΙΟΥ της 19ης Ιουλίου 1993 για την τροποποίηση του κανονισμού (ΕΟΚ) αριθ. 619/71 περί καθορισμού των γενικών κανόνων χορηγήσεως της ενισχύσεως για το λίνο και την κάνναβι
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1308/70 του Συμβουλίου της 29ης Ιουνίου 1970 περί κοινής οργανώσεως αγοράς στον τομέα του λίνου και της καννάβεως (1), και ιδίως το άρθρο 4 παράγραφος 4,
την πρόταση της Επιτροπής,
Εκτιμώντας:
ότι το άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 619/71 (2) προβλέπει ότι, για τον κλωστικό λίνο, το ήμισυ της κατ' αποκοπήν ενίσχυσης που παρέχεται για το λίνο αυτό χορηγείται στον παραγωγό και το άλλο ήμισυ στον μεταποιητή 7 ότι το ποσό της ενίσχυσης γι' αυτό τον τύπο λίνου, που καθορίζεται με τον κανονισμό (ΕΟΚ) αριθ. 1558/93 (3) για την περίοδο 1993/94, είναι σαφώς μεγαλύτερο από εκείνο των προηγούμενων περιόδων προκειμένου να αντισταθμιστεί η κατάργηση, για τον λίνο αυτό, από την εν λόγω περίοδο, της ενίσχυσης για τους λινόσπορους 7 ότι, επειδή αυτή η ενίσχυση για τους σπόρους χορηγείται στον μεταποιητή, η κατανομή μεταξύ παραγόντων, με το σημερινό κριτήριο, της συνολικής ενίσχυσης για τον κλωστικό λίνο μεταβάλλεται σημαντικά υπέρ των παραγωγών 7
ότι αυτή η νέα κατανομή υπάρχει κίνδυνος να οδηγήσει σε τεχνητή αύξηση των κοινοτικών εκτάσεων 7 ότι ενδείκνυται, επομένως, να διατηρηθεί η παλαιά κατανομή 7 ότι ο επιδιωκόμενος στόχος μπορεί να επιτευχθεί αν προβλεφθεί ότι το 25 % της ενίσχυσης για τον κλωστικό λίνο χορηγείται στον παραγωγό και το 75 % στον μεταποιητή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 3 παράγραφος 2 του κανονισμού (ΕΟΚ) αριθ. 619/71, το πρώτο εδάφιο αντικαθίσταται από το ακόλουθο κείμενο:
«2. Για τον λίνο που προορίζεται κυρίως για την παραγωγή ινών, το ένα τέταρτο της ενίσχυσης χορηγείται στον παραγωγό και τα τρία τέταρτα χορηγούνται σε κάθε φυσικό ή νομικό πρόσωπο που συνήψε με τον παραγωγό, πριν από μία ημερομηνία που πρόκειται να προσδιορισθεί, σύμβαση, κατά τους όρους της οποίας αποκτά την κυριότητα του λίνου σε άχυρο.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται στον λίνο σε άχυρο που συγκομίζεται από το 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1993.

Labels: 17
19
6